stanford-oval/wikipedia huggingface dataset:
แก๊งฉึกฉักไดโนเสาร์
รถไฟไดโนเสาร์

รถไฟไดโนเสาร์ เป็นเครื่องจักรไอน้ำที่ปรับแต่งให้เหมาะสำหรับไดโนเสาร์ทุกชนิด: หน้าต่างถูกปรับแต่งให้เหมาะสำหรับซอโรพอดคอยาว, มีห้องรถพ่วงรถไฟที่ออกแบบให้ผู้โดยสารชมทิวทัศน์ สำหรับผู้โดยสารที่เป็นเทอโรพอดขนาดใหญ่ และห้องที่เต็มไปด้วยน้ำ (Aquacar) (มีในการ์ตูนเท่านั้น ไม่มีในชีวิตจริง) สำหรับผู้โดยสารที่อยู่ในน้ำ รถไฟคันนี้ควบคุมโดย พวกโทรโอดอน, ในฐานะไดโนเสาร์ที่ฉลาดที่สุดในเรื่องนี้ รถไฟสายนี้มีเส้นทางไปทั่วทั้งโลก แม้กระทั่งมหาสมุทร และทะเลสาบ ที่มีสถานีไว้จอด เพื่อสังเกตสิ่งมีชีวิตใต้ทะเลในยุคก่อนประวัติศาสตร์ รถไฟสายนี้มีเส้นทางอยู่ทั่วทั้งมหายุคเมโซโซอิก ใช้วิธีข้ามยุคต่างๆ โดยใช้อุโมงค์กาลเวลาไปยังยุคไทรแอสซิก จูแรสซิก และครีเทเชียส
ตอน

| ซีซัน | ซีซัน | ตอน | วันเผยแพร่> ฉายวันแรก | วันเผยแพร่> ฉายวันสุดท้าย |
| --- | --- | --- | --- | --- |
|  | 1 | 40 | 7 กันยายน ค.ศ. 2009 (2009-09-07) | 6 พฤษภาคม ค.ศ. 2011 (2011-05-06) |
|  | 2 | 26 | 22 สิงหาคม ค.ศ. 2011 (2011-08-22) | 22 กุมภาพันธ์ ค.ศ. 2013 (2013-02-22) |
|  | 3 | 13 | 20 มกราคม ค.ศ. 2014 (2014-01-20) | 15 มิถุนายน ค.ศ. 2015 (2015-06-15) |
|  | 4 | 10 | 7 ธันวาคม ค.ศ. 2015 (2015-12-07) | 20 กุมภาพันธ์ ค.ศ. 2017 (2017-02-20) |
|  | 5 | 11 | 26 สิงหาคม ค.ศ. 2019 (2019-08-26) | 15 มิถุนายน ค.ศ. 2020 (2020-06-15) |
การแสดงสด

"Jim Henson's Dinosaur Train Live: Buddy's Big Adventure" เป็นการแสดงสดทั่วสหรัฐและแคนาดาตั้งแต่เดือนตุลาคม ค.ศ. 2013 ถึงมีนาคม ค.ศ. 2014
ภาพยนตร์

ในเดือนกรกฎาคม ค.ศ. 2020, เคร็ก บาร์เลตต์ประกาศสร้างภาพยนตร์มิวสิคัล 85 นาทีจากซีรีส์นี้ผ่านอินสตาแกรม
หลังจากนั้น ภาพยนตร์ที่มีชื่อว่า Dinosaur Train: Adventure Island เริ่มฉายวันแรกในวันที่ 12 เมษายน ค.ศ. 2021
แหล่งข้อมูลอื่น

เว็บไซต์ทางการ
"Dinosaur Train". PBS KIDS for Parents.
"Dinosaur Train". PBS LearningMedia.
"Dinosaur Train". Jim Henson Company. คลังข้อมูลเก่าเก็บจากแหล่งเดิมเมื่อ 2021-04-06. สืบค้นเมื่อ 2021-05-23.
Dinosaur Train ที่อินเทอร์เน็ตมูวีเดตาเบส
แม่แบบ:TV Guide show
ม้วนหนังสืออิสยาห์

หนึ่งในเจ็ดม้วนหนังสือเดดซี
ม้วนหนังสืออิสยาห์ ม้วนคัมภีร์ไบเบิลที่ได้รับการอนุรักษ์อย่างดีที่สุดที่พบที่คุมราน
ม้วนหนังสืออิสยาห์ (อังกฤษ: Isaiah Scroll) ได้รับการกำหนดตัวระบุเป็น 1QIsaa และยังรู้จักในชื่อ ม้วนหนังสืออิสยาห์ผู้ยิ่งใหญ่ (อังกฤษ: Great Isaiah Scroll) เป็นหนึ่งในเจ็ดม้วนหนังสือเดดซีที่ถูกค้นพบครั้งแรกโดยคนเลี้ยงสัตว์ชาวเบดูอินในปี ค.ศ. 1946 จากคุมราน ถ้ำหมายเลข 1 ม้วนหนังสือเขียนเป็นภาษาฮีบรูและมีเนื้อหาของหนังสืออิสยาห์ทั้งเล่มตั้งแต่ต้นจนจบ นอกเหนือจากบางส่วนทีเสียหายเล็กน้อย 1QIsaa เป็นสำเนาสมบูรณ์ที่เก่าแก่ที่สุดของหนังสืออิสยาห์ โดยมีอายุมากกว่าสำเนาต้นฉบับภาษาฮีบรูที่เก่าแก่ที่สุดที่เป็นที่รู้จักก่อนค้นพบม้วนหนังสือประมาณ 1,000 ปี และยังมีความโดดเด่นในฐานะม้วนหนังสือเพียงเล่มเดียวจากถ้ำคุมรานที่ได้รับการอนุรักษ์ไว้เกือบทั้งหมด
ม้วนหนังสือเขียนบนแผ่นหนัง 17 แผ่น มีขนาดใหญ่เป็นพิเศษ โดยยาวประมาณ 734 เซนติเมตร (24 ฟุต) และกว้างตั้งแต่ 25.3 ถึง 27 เซนติเมตร (10 ถึง 10.6 นิ้ว) มีข้อความรวม 54 สดมภ์
บรรณานุกรม

Kutscher, Edward Yechezkel (1974). The Language and Linguistic Background of the Isaiah Scroll (I Q Isaa). Studies on the Texts of the Desert of Judah. Vol. 6. Leiden: Brill. ISBN 9789004040199. OCLC 3090361.
แหล่งข้อมูลอื่น

View the entire scroll
Comparison in two columns of the Isaiah Scroll with the Masoretic text
อิควานัลมุสลิมีนในประเทศอียิปต์

| อิควานัลมุสลิมีน  |
| --- | --- |

หัวหน้า: มุฮัมมัด บะเดียะอ์
โฆษก: ญิฮาด อัลฮัดดาด
ก่อตั้ง: 22 มีนาคม 1928; 96 ปีก่อน (1928-03-22)   อิสเมอิลีอา ราชอาณาจักรอียิปต์
ที่ทำการ: ไคโร ประเทศอียิปต์
อุดมการณ์: ลัทธิอิสลามนิกายซุนนี อนุรักษ์นิยมทางสังคม อนุรักษ์นิยมทางศาสนา เศรษฐกิจแบบผสม
จุดยืน: ฝ่ายขวา
กลุ่มระดับสากล: อิควานัลมุสลิมีน
เว็บไซต์
www.ikhwanonline.com www.ikhwanweb.com
ธงประจำพรรค

การเมืองอียิปต์   รายชื่อพรรคการเมือง การเลือกตั้ง
ในประเทศอียิปต์ อิควานัลมุสลิมีน (อาหรับ: جماعة الاخوان المسلمين) เป็นขบวนการขับเคลื่อนทางการเมือง สังคม และเศรษฐกิจตามแนวทางของอิสลาม คาดว่ามีสมาชิกประมาณ 2 ถึง 2.5 ล้านคน ก่อตั้งโดยฮะซัน อัลบันนา ชาวอียิปต์ เมื่อ ค.ศ. 1928 กลุ่มนี้ขยายไปยังประเทศมุสลิมอื่น ๆ แต่มีองค์การที่ใหญ่ที่สุดในประเทศอียิปต์ แม้ว่าจะถูกรัฐบาลปราบปรามใน ค.ศ. 1948, 1954, 1965 และ 2013 หลังมีการเปิดโปงแผนการหรือแผนการที่ถูกกล่าวหาว่ามีการลอบสังหารและการโค่นล้ม
ประวัติ

ขบวนการภราดรภาพมุสลิมอียิปต์ หรืออิควานุลมุสลิมูนได้สนับสนุนปาเลสไตน์โดยใน พ.ศ. 2491 ได้ส่งอาสาสมัครไปยับยั้งการก่อสร้างรัฐอิสราเอลทำให้ถูกประธานาธิบดีญะมัล อับดุลนาซิรหรือนัสเซอร์ปราบปรามอย่างรุนแรง ขบวนการภราดรภาพมุสลิมได้รับแรงบันดาลใจจากขบวนการวะฮาบีย์ ก่อตั้งเมื่อ พ.ศ. 2471 ผู้ก่อตั้งคือ ฮะซัน อัล-บันนา ที่มีอาชีพเป็นครู ขบวนการนี้ได้รับการสนับสนุนจากชนทุกชั้น ขบวนการนี้ถูกปราบปรามโดยอับดุลนาซิรจนกระทั่งนาซิรเสียชีวิตใน พ.ศ. 2513 ขบวนการได้ฟื้นตัวขึ้นมาอีกครั้งใน พ.ศ. 2519 โดยมีหนังสือพิมพ์ของตนเอง จนกระทั่งขบวนการได้ใช้การญิฮาดต่อต้านอิสราเอลใน พ.ศ. 2522 รัฐบาลของซาดัตจึงเริ่มปราบปรามขบวนการอย่างรุนแรงโดยใช้เหตุจลาจลในเดือนมกราคม พ.ศ. 2520 เป็นข้ออ้างในการปราบปรามกลุ่มที่สุดโต่งในขบวนการ
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  อิสราเอล  สหรัฐ  เช็กเกีย 
อื่น ๆ:  IdRef
สันสกฤตาภิวัตน์

ในทางสังคมวิทยา สันสกฤตาภิวัตน์ หรือ การทำเป็นสันสกฤต (อังกฤษ: Sanskritisation หรือ Sanskritization) เป็นกระบวนการที่ชนชั้นต่ำกว่าในระบบวรรณะเคลื่อนที่ขึ้นไปตามชนชั้นผ่านการเอาอย่างพิธีกรรมและการปฏิบัติของชนชั้นที่สูงกว่าหรือที่เป็นชนชั้นปกครอง กระบวนการนี้เหมือนกันกับการ "พาสซิง" ในสังคมวิทยา คำว่า “กระบวนการทำเป็นสันสกฤต” นั้นถูกทำให้นิยมขึ้นโดยเอ็ม เอ็น ศรีนิวาส นักวิชาการชาวอินเดียในช่วงทศวรรษ 1950s
ในมุมกว้าง อาจเรียกว่าเป็นกระบวนการ พรหมาภิวัตน์ หรือ การทำเป็นพราหมณ์ (อังกฤษ: Brahmanization) ซึ่งเป็นกระบวนการทางประวัติศาสตร์ที่ธรรมเนียมและขนบทางความเชื่อของท้องถิ่นอินเดียแปรไปตามและรวมเข้ากับธรรมเนียมพราหมณ์, สร้างลักษณะร่วมทั่วทั้งอินเดียของศาสนาฮินดู
นิยาม

ศรีนิวาสนิยามคำว่า สันสกฤตาภิวัตน์ (Sanskritisation) ว่าเป็นกระบวนการที่ซึ่ง
วรรณะหนึ่งในระบบฮินดูที่อยู่ในชนชั้น ต่ำ หรือ กลาง หรือชนเผ่า หรือกลุ่มคนอื่น ๆ มีการเปลี่ยนแปลงจารีต, ขนบ, พิธีกรรม, แนวคิด และวิถีชีวิต เพื่อให้เป็นไปในทิศเดียวกับวรรณะ ทวิชา โดยทั่วไปแล้ว การเปลี่ยนแปลงเช่นนี้จะนำไปสู่การเข้าสู่ระดับที่สูงขึ้นในวรรณะเดียวกับชนชั้นที่ตามขนบแล้วยอมรับกันในชุมชนท้องถิ่นว่าเป็นชนชั้นปกครอง ... ."
ดูเพิ่ม

การผสมผสานทางวัฒนธรรม
ระบบจำนวนนับแบบอารยภัต
การต่อสู้เพื่อสันสกฤต
การแปลกแยก
ภัต
ระบบวรรณะในอินเดีย
การทำเป็นคริสต์
ทราวิฑาภิวัตน์
การทำเป็นอินโด-อารยัณ
การทำเป็นอิสลาม
กษัตริยะและผู้อาจเป็นกษัตริยะ
ลึงคายัต
มัตตุร
เวทันตะใหม่
ปนินี
สันสกฤตศึกษา
ศึกษา
การทำเป็นจีน
จารึกเดอะสปิตเซอร์
วรรณะวิสวกรรม
แหล่งข้อมูลอื่น

Lubin, Timothy. "Bibliography". Department of Religion / School of Law. Washington and Lee University. คลังข้อมูลเก่าเก็บจากแหล่งเดิมเมื่อ 2020-12-11. สืบค้นเมื่อ 2020-11-29.
Witzel, Micael (1995). "Early Sanskritization: Origins and development of the Kuru State" (PDF). Electronic Journal of Vedic Studies (EJVS). Laurasian Academy. 1–4: 1–26. doi:10.1524/9783486594355.27. S2CID 54068618.
"Marxization". Lexico.com. คลังข้อมูลเก่าเก็บจากแหล่งเดิมเมื่อ 2021-12-08. สืบค้นเมื่อ 2021-12-08.
ปรัสเซีย

ระวังสับสนกับ รัสเซีย
| ปรัสเซีย Preußen (เยอรมัน) Prūsa (Prussian) |
| --- | --- |
ค.ศ. 1525–1947
   ธงชาติ (1803–1892)    ตราแผ่นดิน (1871–1918)  
คำขวัญ: ก็อทท์มิทอุนส์ "พระเจ้าสถิตกับเรา"
เพลงชาติ: (1830–1840) พร็อยเซินลีด เพลงปรัสเซียเพลงสรรเสริญพระบารมี (1795–1918) ไฮล์เดียร์อิมซีเกอร์ครันทซ์  
ปรัสเซีย (สีน้ำเงิน) ในช่วงแผ่ไพศาลที่สุด
เมืองหลวง: เคอนิชส์แบร์ค (1525–1701) เบอร์ลิน (1701–1947)
ภาษาทั่วไป: เยอรมัน (ภาษาราชการ)
ศาสนา : ส่วนใหญ่: โปรเตสแตนต์ ส่วนน้อย: โรมันคาทอลิก, ยูดาห์
เดมะนิม: Prussian
การปกครอง: ราชาธิปไตยแบบศักดินา (1525–1701)สมบูรณาญาสิทธิราชย์ (1701–1848)สหพันธ์ ระบบรัฐสภา กึ่งรัฐธรรมนูญ ราชาธิปไตย (1848–1918)สหพันธ์ ระบบกึ่งประธานาธิบดี สาธารณรัฐรัฐธรรมนูญ (1918–1930)ลัทธิอำนาจนิยมประธานาธิบดี สาธารณรัฐ (1930–1933)ชาติสังคมนิยม รัฐพรรคเดียว (1933–1945)
พระมหากษัตริย์:  

• 1701–1713 : ฟรีดริชที่ 1 (องค์แรก)
• 1888–1918 : วิลเฮล์มที่ 2 (สุดท้าย)
 
ดยุกปรัสเซีย:  

• 1525–1568 : อัลเบร็คท์ (คนแรก)
• 1688–1701 : ฟรีดริชที่ 3 (สุดท้าย)
 
มุขมนตรี1, 2:  

• 1918 : ฟรีดริช เอเบิร์ท (คนแรก)
• 1933–1945 : แฮร์มันน์ เกอริง (สุดท้าย)
 
ยุคประวัติศาสตร์: ต้นสมัยใหม่

• ดัชชีปรัสเซีย : 10 เมษายน ค.ศ. 1525
• สหภาพกับบรันเดินบวร์ค : 27 สิงหาคม 1618
• ราชอาณาจักรปรัสเซีย : 18 มกราคม 1701
• เสรีรัฐปรัสเซีย : 9 พฤศจิกายน 1918
• เสียอิสรภาพ : 30 มกราคม 1934
• ปรัสเซียถูกยุบ : 25 กุมภาพันธ์ 1947
 
พื้นที่
1907: 348,702 ตารางกิโลเมตร (134,635 ตารางไมล์)
1939: 297,007 ตารางกิโลเมตร (114,675 ตารางไมล์)
ประชากร

• 1816 : 103490003
• 1871 : 24689000
• 1939 : 41915040
 
สกุลเงิน: Reichsthaler German gold mark (1873–1914) German Papiermark (1914–1923) Reichsmark (since 1924)
ปัจจุบันเป็นส่วนหนึ่งของ:  เยอรมนี  โปแลนด์  รัสเซีย  ลิทัวเนีย  เดนมาร์ก  เบลเยียม  เช็กเกีย  สวิตเซอร์แลนด์   ฝรั่งเศส
1 The heads of state listed here are the first and last to hold each title over time. For more information, see individual Prussian state articles (links in above History section). 2 The position of Ministerpräsident was introduced in 1792 when Prussia was a Kingdom; the prime ministers shown here are the heads of the Prussian republic. 3 Population estimates:
ปรัสเซีย (อังกฤษ: Prussia) หรือ พร็อยเซิน (เยอรมัน: Preußen) หรือ โบรุสซีอา (ละติน: Borussia) เป็นรัฐที่รุ่งเรืองที่สุดในบรรดารัฐทั้งหลายของชนชาติเยอรมัน มีจุดกำเนิดจากดัชชีปรัสเซียและแคว้นชายแดนบรันเดินบวร์ค อันเป็นแคว้นของจักรวรรดิโรมันอันศักดิ์สิทธิ์ซึ่งตั้งอยู่ตอนกลางของภูมิภาคที่ชื่อว่าพร็อยเซิน รัฐแห่งนี้ถูกปกครองโดยราชวงศ์โฮเอินท์ซ็อลเลิร์นเป็นเวลาหลายศตวรรษ การมีกองทัพที่เข็มแข็งทำให้ปรัสเซียประสบความสำเร็จในการแผ่ขยายดินแดน ปรัสเซียมีเมืองหลวงเดิมอยู่ที่เคอนิชส์แบร์คก่อนที่จะย้ายเมืองหลวงไปยังเบอร์ลินในปี 1701
ในการประชุมใหญ่แห่งเวียนนา (ปี 1814–15) ซึ่งจัดระเบียบทวีปยุโรปเสียใหม่ภายหลังถูกทำให้ปั่นป่วนจากสงครามนโปเลียน ปรัสเซียได้รับดินแดนส่วนใหญ่ทางตะวันตกเฉียงเหนือของเยอรมนีในปัจจุบัน ซึ่งรวมถึงรัฐร่ำรวยถ่านหินอย่างรัฐรูร์ (Ruhr) อิทธิพลทางเศรษฐกิจและทางการเมืองของปรัสเซียได้เติบโตอย่างรวดเร็ว ปรัสเซีบกลายเป็นหัวใจของสมาพันธรัฐเยอรมันเหนือในปี 1867 และของจักรวรรดิเยอรมันในปี 1871 ปรัสเซียในยุคจักรวรรดิเยอรมนี้มีอาณาเขตไพศาลมากกว่ารัฐเยอรมันที่เหลือรวมกันเสียอีก ชนชั้นนำของปรัสเซียมักจะระบุว่าตัวเองนั้นเป็น "ชาวเยอรมัน" มากกว่าบอกว่าตัวเองนั้นเป็น "ชาวปรัสเซีย"
ประวัติศาสตร์

เดิมทีปรัสเซียเป็นรัฐบริวารของโปแลนด์ ก่อนที่ในปี 1651 ปรัสเซียจำยอมต้องโอนอ่อนหันไปอยู่กับจักรวรรดิสวีเดน แต่หลังจากนั้นไม่กี่ปีก็เกิดสงครามเหนือครั้งที่สอง ปรัสเซียฉวยโอกาสต่อรองกับสวีเดน ว่าจะยอมช่วยสวีเดนทำศึกแลกกับการให้เอกราชแก่ปรัสเซีย หลังปรัสเซียได้รับเอกราชแล้วก็เริ่มผงาดตนเองขึ้นมาจนสามารถสถาปนาเป็นราชอาณาจักรในปี 1701 และมีอิทธิพลสูงที่สุดในศตวรรษที่ 18 ถึง 19 ปรัสเซียรุ่งเรืองอย่างก้าวกระโดดและกลายเป็นมหาอำนาจในสมัยพระเจ้าฟรีดริชที่ 2 มหาราช โดยขึ้นชื่อว่าเป็นประเทศที่มีกองทัพบกที่ทรงแสนยานุภาพมากที่สุดในโลก และยิ่งเรืองอำนาจขึ้นอีกในสมัยมุขมนตรี ออทโท ฟอน บิสมาร์ค ชัยชนะของปรัสเซียในสงครามสามครั้งได้แก่ สงครามชเลสวิชครั้งที่สองกับเดนมาร์กในปี 1864, สงครามออสเตรีย-ปรัสเซียในปี 1866 และสงครามฝรั่งเศส-ปรัสเซียในปี 1870–71 ทำให้บิสมาร์คสามารถรวมรัฐเยอรมันเล็กน้อยต่างๆเข้าด้วยกันเป็นสมาพันธรัฐเยอรมันเหนือ โดยกีดจักรวรรดิออสเตรีย (ซึ่งถือเป็นรัฐเยอรมันเช่นกัน) ออกไป
ในปีค.ศ. 1871 บรรดารัฐเยอรมันทั้งหลายได้ถูกผนวกเข้าด้วยกันเป็นจักรวรรดิเยอรมันภายใต้การนำของปรัสเซีย อย่างไรก็ตาม การพ่ายแพ้ในสงครามโลกครั้งที่หนึ่งทำให้บ้านเมืองเกิดกลียุค จนเกิดการปฏิวัติเยอรมันขึ้นในเดือนพฤศจิกายน 1918 ซึ่งได้ทำให้ระบอบจักรพรรดิได้ล่มสลายลงและขุนนางทั้งหลายต่างก็สูญสิ้นอิทธิพลทางการเมือง ราชอาณาจักรปรัสเซียจึงถูกยุบและมีการจัดตั้งเสรีรัฐปรัสเซียซึ่งปกครองด้วยระบอบสาธารณรัฐขึ้น ตั้งแต่นั้นมาปรัสเซียก็มีสถานะเป็นรัฐอิสระในประเทศเยอรมนีจนกระทั่งในปี 1933 เมื่อพรรคนาซีขึ้นเถลิงอำนาจ รัฐบาลนาซีได้ใช้กฎหมาย ไกลช์ชัลทุง (Gleichschaltung) เพื่อจัดตั้งการปกครองแบบรัฐเดี่ยว โดยรวบอำนาจการปกครองทั้งหมดในเยอรมนีไว้ที่รัฐบาลนาซีในกรุงเบอร์ลิน เมื่อระบอบนาซีล่มสลายลงในปี 1945 เยอรมนีถูกแบ่งออกเป็นโซนต่างๆซึ่งอยู่ในบังคับของกองทัพฝ่ายสัมพันธมิตร และมีการแบ่งเยอรมนีออกเป็นตะวันออกและตะวันตก ซึ่งถือเป็นจุดจบทางพฤตินัยของปรัสเซีย แต่ในทางนิตินัย ปรัสเซียยังคงดำรงอยู่จนถึงวันที่ 25 กุมภาพันธ์ 1947 อันเป็นวันที่มีข้อบัญญัติสภาบังคับแห่งสัมพันธมิตรที่ 46 ซึ่งได้ยุบปรัสเซียอย่างเป็นทางการ
ราชอาณาจักรปรัสเซียสิ้นสุดลงในปี 1918 พร้อมๆกับบรรดาราชวงศ์ต่างๆในรัฐต่างๆของเยอรมันจากผลของการปฏิวัติในประเทศภายหลังจากที่เยอรมันพ่ายแพ้ในสงครามโลกครั้งที่หนึ่ง หลังจากนั้น ในสมัยสาธารณรัฐไวมาร์ ปรัสเซียมีสถานะเป็นเสรีรัฐปรัสเซียโดยยังมีอำนาจในการปกครองและออกกฎหมายเอง ปรัสเซียสูญเสียอำนาจทางการเมืองและนิติบัญญัติของตัวเองแทบทั้งหมดเมื่อมีการรัฐประหารปี 1932 ที่นำโดยฟรันซ์ ฟอน พาเพิน ต่อมาในปี 1935 รัฐบาลนาซีได้ยุบรัฐเล็กน้อยต่างๆทั้งหมดในเยอรมนีและจัดตั้งระบบเขตปกครองที่เรียกว่า เกา (Gau เทียบเท่าจังหวัด) ขึ้นมา อย่างไรก็ตาม ยังมีการคงตำแหน่งในคณะมนตรีปรัสเซียบางตำแหน่งไว้ และแฮร์มันน์ เกอริง ยังคงเป็นมุขมนตรีปรัสเซียไปจนสิ้นสุดสงครามโลกครั้งที่สอง
ดูเพิ่ม

สมาพันธรัฐเยอรมัน (ค.ศ. 1815–1866)
สมาพันธรัฐเยอรมันเหนือ (ค.ศ. 1867–1871)
จักรวรรดิเยอรมัน (ค.ศ. 1871–1918)
สาธารณรัฐไวมาร์ (ค.ศ. 1919–1933)
นาซีเยอรมนี (ค.ศ. 1933–1945)
บรรณานุกรม

Clark, Christopher. Iron Kingdom: The Rise and Downfall of Prussia, 1600–1947 (2009), a standard scholarly history ISBN 978-0-7139-9466-7
Duchhardt, Heinz (2006). "Friedrich Wilhelm, der Große Kurfürst (1640–1688)".  ใน Kroll, Frank-Lothar (บ.ก.). Preußens Herrscher. Von den ersten Hohenzollern bis Wilhelm II (ภาษาเยอรมัน). Beck. pp. 95–112. ISBN 3-406-54129-1.
Koch, H. W. History of Prussia (1987) ISBN 0-582-48190-2
Kotulla, Michael (1 January 2008). Deutsche Verfassungsgeschichte: vom Alten Reich bis Weimar (1495–1934). Springer. ISBN 978-3-540-48705-0. สืบค้นเมื่อ 11 December 2011.
พลพรรคยูโกสลาเวีย

| กองทัพปลดปล่อยแห่งชาติยูโกสลาเวีย |
| --- | --- |
มีส่วนร่วมในสงครามโลกครั้งที่สองในยูโกสลาเวีย
  กองพลน้อย Vojvodina ที่ 7 ได้เข้าทำการปลดปล่อยนอวีซาด,ค.ศ. 1944  ธงประจำพลพรรคยูโกสลาเวีย
ปฏิบัติการ: 1941–1945
แนวคิด: คอมมิวนิสต์, มาร์กซิสต์-เลนินซิสต์  การปลดปล่อยชาติยูโกสลาเวีย
ผู้นำ: ยอซีป บรอซ ตีโต
กองบัญชาการ: mobile, attached to the Main Operational Group
พื้นที่ปฏิบัติการ: เขตยึดครองยูโกสลาเวีย
กำลังพล: 80,000–800,000 นาย(see below)
เปลี่ยนเป็น: กองทัพประชาชนยูโกสลาเวีย
พันธมิตร:  ฝ่ายสัมพันธมิตรในสงครามโลกครั้งที่สอง  สหภาพโซเวียต   สหราชอาณาจักร   สหรัฐ   บัลแกเรีย (1944–45)   ยูโกสลาเวียรัฐบาลผลัดถิ่น (1944–45)   ขบวนการปลดปล่อยชาติ (แอลเบเนีย) 
ปรปักษ์:  เชทนิกส์   ฝ่ายอักษะ:  นาซีเยอรมนี   รัฐเอกราชโครเอเชีย (อูสตาซี)   รัฐผู้พิทักษ์แห่งเซอร์เบีย   อิตาลี   บัลแกเรีย (1941–44)   ฮังการี   Balli Kombëtar 
การสู้รบและสงคราม: Battle of Neretva, Battle of Sutjeska, Raid on Drvar, Battle of Belgrade, Syrmian Front (most notable)
พลพรรคยูโกสลาเวีย หรือ กองทัพปลดปล่อยแห่งชาติ หรือชื่ออย่างเป็นทางการว่า กองทัพปลดปล่อยแห่งชาติยูโกสลาเวีย เป็นขบวนการนิยมลัทธิคอมมิวนิสต์ในการต่อต้านฝ่ายอักษะ (โดยเฉพาะนาซีเยอรมนี) ในเขตยึดครองยูโกสลาเวียในช่วงสงครามโลกครั้งที่สอง
ขบวนการเป็นขบวนการที่มีประสิทธิภาพมากที่สุดในยุโรปในการต่อต้านฝ่ายอักษะของขบวนการต่อต้านช่วงสงครามโลกครั้งที่สอง มักจะเปรียบเทียบกับขบวนการต่อต้านโปแลนด์ แม้ว่าภายหลังจะเป็นขบวนการอิสระที่ไม่ใช่คอมมิวนิสต์เป็นส่วนใหญ่ การต่อต้านยูโกสลาเวียภายใต้การนำโดยพรรคคอมมิวนิสต์ยูโกสลาเวียในช่วงสงครามโลกครั้งที่สอง ผู้บัญชาการคือจอมพลยอซีป บรอซ ตีโต
ริชาร์ด คีโอ

| ข้อมูลส่วนตัว |
| --- | --- | --- | --- |
ชื่อเต็ม:  ริชาร์ด จอห์น คีโอ
วันเกิด:   (1986-08-11) 11 สิงหาคม ค.ศ. 1986 (38 ปี)
สถานที่เกิด:  ฮาร์โลว์ อังกฤษ
ส่วนสูง:  6 ft 2 in (1.88 m)
ตำแหน่ง:  กองหลัง
สโมสรเยาวชน
:  อิปสวิชทาวน์
2003–2004:  สโตกซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2004–2005 |  สโตกซิตี |  0 |  (0) |
| 2004 |  → วิกิงเกอร์ (ยืม) |  9 |  (0) |
| 2005–2008 |  บริสตอลซิตี |  40 |  (3) |
| 2005 |  → ไวคัมบ์วอนเดอเรอส์ (ยืม) |  3 |  (0) |
| 2007 |  → ฮัดเดอส์ฟีลด์ทาวน์ (ยืม) |  9 |  (1) |
| 2007–2008 |  → คาร์ไลล์ยูไนเต็ด (ยืม) |  7 |  (0) |
| 2008 |  → เชลเทนนัมทาวน์ (ยืม) |  10 |  (0) |
| 2008–2010 |  คาร์ไลล์ยูไนเต็ด |  73 |  (4) |
| 2010–2012 |  คอเวนทรีซิตี |  91 |  (2) |
| 2012–2019 |  ดาร์บีเคาน์ตี |  315 |  (10) |
| 2020–2021 |  Milton Keynes Dons |  18 |  (0) |
| 2021 |  ฮัดเดอส์ฟีลด์ทาวน์ |  21 |  (0) |
| 2021–2022 |  Blackpool |  27 |  (0) |
| 2022–2023 |  Ipswich Town |  16 |  (0) |
| 2023–2024 |  ไวคัมบ์วอนเดอเรอส์ |  17 |  (0) |
ทีมชาติ‡
| 2005 |  สาธารณรัฐไอร์แลนด์ รุ่นอายุไม่เกิน 19 ปี |  6 |  (0) |
| 2006–2007 |  สาธารณรัฐไอร์แลนด์ รุ่นอายุไม่เกิน 21 ปี |  11 |  (0) |
| 2013–2019 |  สาธารณรัฐไอร์แลนด์ |  26 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 11:28, 14 กันยายน 2019 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 11:28, 14 กันยายน 2019 (UTC)
ริชาร์ด จอห์น คีโอ (เกิดวันที่ 11 สิงหาคม ค.ศ. 1986) เป็นนักฟุตบอลอาชีพในตำแหน่งกองหลัง เขาเล่นให้กับไวคัมบ์วอนเดอเรอส์เป็นสโมสรสุดท้าย ส่วนมากเขาจะเล่นในตำแหน่งเซ็นเตอร์แบ็ก แต่บางครั้งก็เล่นในตำแหน่งแบ็กขวา
คีโอเริ่มต้นเล่นฟุตบอลระดับเยาวชนกับอิปสวิชทาวน์และสโตกซิตี และได้เลื่อนขึ้นสู่ทีมชุดใหญ่ของสโตก เขาถูกปล่อยยืมตัวให้กับวิกิงเกอร์ในไอซ์แลนด์ใน ค.ศ. 2004 ก่อนที่จะย้ายไปบริสตอลซิตีใน ค.ศ. 2005 และได้ลงเล่นในฟุตบอลลีกในเดือนกันยายนปีเดียวกัน ต่อมาเขาถูกปล่อยยืมตัวให้กับไวคัมบ์วอนเดอเรอส์ และเมื่อกลับสู่บริสตอล เขาสามารถทำประตูแรกในนามสโมสรในเดือนเมษายน ค.ศ. 2006 ทำให้เขากลายเป็นตัวหลักของสโมสรในฤดูกาลถัดมา เขาลงเล่นรวมทุกรายการ 43 นัด ยิงได้ 4 ประตู อย่างไรก็ตาม หลังจากนั้นเขาถูกปล่อยยืมตัวให้กับฮัดเดอส์ฟีลด์ทาวน์, คาร์ไลล์ยูไนเต็ด และเชลเทนนัมทาวน์ สุดท้ายหลังจบฤดูกาล 2007–2008 เขาย้ายไปคาร์ไลล์ยูไนเต็ดแบบไม่เปิดเผยค่าตัว
คีโอเป็นผู้เล่นตัวหลักของคาร์ไลล์ เขาได้ลงเล่นให้กับสโมสรรวมทุกรายการ 95 นัด ยิงได้ 6 ประตู และได้รับรางวัลผู้เล่นยอดเยี่ยมแห่งปีจากสโมสรในฤดูกาล 2009–10 แต่หลังจบฤดูกาล เขาย้ายไปคอเวนทรีซิตี โดยได้ลงเล่นในลีกและถ้วยรวม 95 นัด ยิงได้หนึ่งประตู เขาได้รับรางวัลผู้เล่นยอดเยี่ยมแห่งปีจากสโมสรในฤดูกาล 2011–12 แม้ว่าสุดท้าย สโมสรจะตกชั้นจากแชมเปียนชิปก็ตาม ต่อมา คีโอเซ็นสัญญากับดาร์บีเคาน์ตีด้วยค่าตัวหนึ่งล้านปอนด์ เขาได้ลงเล่นให้กับสโมสรกว่า 300 นัด และได้รับรางวัลผู้เล่นยอดเยี่ยมแห่งปีจากสโมสรในฤดูกาล 2012–13 และ 2015–16 และมีชื่อติดทีมยอดเยี่ยมของพีเอฟเอในฤดูกาล 2014–15
คีโอเกิดในอังกฤษ แต่บิดามารดาของเขาเป็นชาวไอริช เขาจึงได้เล่นให้กับทีมชาติสาธารณรัฐไอร์แลนด์ในรุ่นอายุไม่เกิน 19 ปี, 21 ปี และชุดใหญ่
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| สาธารณรัฐไอร์แลนด์ | 2013 | 2 | 1 |
| สาธารณรัฐไอร์แลนด์ | 2014 | 5 | 0 |
| สาธารณรัฐไอร์แลนด์ | 2015 | 4 | 0 |
| สาธารณรัฐไอร์แลนด์ | 2016 | 4 | 0 |
| สาธารณรัฐไอร์แลนด์ | 2017 | 2 | 0 |
| สาธารณรัฐไอร์แลนด์ | 2018 | 4 | 0 |
| สาธารณรัฐไอร์แลนด์ | 2019 | 5 | 0 |
| ทั้งหมด | ทั้งหมด | 26 | 1 |
สถิติอาชีพ > ประตูในนามทีมชาติ

| ลำดับ | วันที่ | สนาม | นัดที่ | คู่แข่ง | ประตู | ผล | รายการแข่งขัน | อ้างอิง |
| --- | --- | --- | --- | --- | --- | --- | --- | --- |
| 1 | 2 มิถุนายน 2013 | อวีวาสเตเดียม ดับลิน ไอร์แลนด์ | 2 |  จอร์เจีย | 1–0 | 4–0 | กระชับมิตร |  |
เกียรติประวัติ

บริสตอลซิตี
ฟุตบอลลีกวัน รองชนะเลิศ: 2006–07
รางวัลส่วนตัว
ทีมยอดเยี่ยมแห่งปี พีเอฟเอ: แชมเปียนชิป 2014–15
ผู้เล่นดาวรุ่งแห่งปี บริสตอลซิตี: 2006–07
ผู้เล่นยอดเยี่ยมแห่งปี คาร์ไลล์ยูไนเต็ด: 2009–10
ผู้เล่นยอดเยี่ยมแห่งปี คอเวนทรีซิตี: 2011–12
ผู้เล่นของผู้เล่นยอดเยี่ยมแห่งปี คอเวนทรีซิตี: 2010–11, 2011–12
ผู้เล่นยอดเยี่ยมแห่งปี ดาร์บีเคาน์ตี: 2012–13, 2015–16
ผู้เล่นของผู้เล่นยอดเยี่ยมแห่งปี ดาร์บีเคาน์ตี: 2012–13, 2015–16, 2018–19
ผู้เล่นของผู้สนับสนุนยอดเยี่ยมแห่งปี ดาร์บีเคาน์ตี: 2012–13
แหล่งข้อมูลอื่น

สถิติของ ริชาร์ด คีโอ ที่ Soccerbase
Ireland profile at Soccerscene
| ด ค กรายชื่อนักกีฬาทีมชาติสาธารณรัฐไอร์แลนด์ – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 เวสต์วูด  2 โคลแมน  3 คลาร์ก  4 โอเช  5 คีโอ  6 วีลัน  7 มักกีดี  8 มักคาร์ที  9 ลอง  10 คีน (c)  11 มักเคลน  12 ดัฟฟี  13 เฮนดริก  14 วอลเทอส์  15 คริสตี  16 กิฟเวน  17 วอร์ด  18 เมย์เลอร์  19 เบรดี  20 ฮูลาฮัน  21 เมอร์ฟี  22 ควินน์  23 แรนดอล์ฟ  ผู้ฝึกสอน: โอนีลล์  |  1 เวสต์วูด  2 โคลแมน  3 คลาร์ก  4 โอเช  5 คีโอ  6 วีลัน  7 มักกีดี  8 มักคาร์ที  9 ลอง  10 คีน (c)  11 มักเคลน  12 ดัฟฟี  13 เฮนดริก  14 วอลเทอส์  15 คริสตี  16 กิฟเวน  17 วอร์ด  18 เมย์เลอร์  19 เบรดี  20 ฮูลาฮัน  21 เมอร์ฟี  22 ควินน์  23 แรนดอล์ฟ  ผู้ฝึกสอน: โอนีลล์  |  |
นิทรรศการสันถวไมตรีนานาชาติ

| --- | --- |
นิทรรศการสันถวไมตรีนานาชาติ

ชื่อเกาหลี
โชซ็อนกึล: 국제친선전람관
ฮันจา: 國際親誼展覽館
อาร์อาร์: Gukje Chinseon Jeollamgwan 
เอ็มอาร์: Kukche Ch'insŏn Chŏllamgwan 
นิทรรศการสันถวไมตรีนานาชาติ (เกาหลี: 국제친선전람관; International Friendship Exhibition) เป็นพิพิธภัณฑ์ขนาดใหญ่ที่มโยฮยังซัน จังหวัดพย็องอันเหนือ ประเทศเกาหลีเหนือ นิทรรศการเป็นโถงจัดแสดงของขวัญที่ได้รับมอบจากผู้แทนการทูตจากต่างชาติแก่อดีตผู้นำ คิม อิล-ซ็อง และคิม จ็อง-อิล ธรรมเนียมการให้ของขวัญแก่กันและกันนั้นเป็นส่วนสำคัญหนึ่งของวัฒนธรรมเกาหลี
ประวัติศาสตร์

อาคารโถงจัดแสดงสร้างขึ้นด้วยรูปแบบเกาหลีพื้นถิ่น และเปิดให้เข้าชมครั้งแรกในเดือนสิงหาคม 1978 ภายในประกอบไปด้วยมากกว่า 150 ห้อง กินพื้นที่รวม 28,000 ถึง 70,000 ตารางเมตร แม้ภายนอกจะดูเหมือนว่าอาคารนี้มีหน้าต่าง แต่ในความเป็นจริงแล้วไม่มี ตามตำนานพื้นถิ่น ว่ากันว่าคิม จ็อง-อิล สร้างอาคารนิทรรศการนี้ขึ้นเสร็จภายในเวลาสามวัน กระนั้นในความเป็นจริงอาคารสร้างเสร็จในเวลาหนึ่งปี ปัจจุบัน มีการคาดการณ์จำนวนสิ่งของจัดแสดงภายในนิทรรศการอยู่ที่ประมาณ 60,000 ถึง 220,000 ชิ้น ทั้งหมดเป็นของขวัญที่อดีตผู้นำเกาหลีเหนือได้รับ ผู้เข้าชมจะต้องถอดรองเท้าก่อนเข้าชมนิทรรศการ และจะถูกร้องขอให้โค้งคำนับต่อภาพของคิม อิล-ซ็อง และ คิม จ็อง-อิล ภาพถ่ายทางดาวเทียมเมื่อปี 2017 แสดงให้เห็นว่ามีกิจกรรมใต้ดินเกิดขึ้นในบริเวณ ซึ่งเสนอว่าอาจมีการขยับขยายพื้นที่ของโถงนิทรรศการ
พิพิธภัณฑ์ตั้งอยู่ท่ามกลางเขาเมียวฮยัง (Myohyang mountains) ไม่ไกลนักจากวัดโพฮย็อนซา รวมถึงถูกใช้เป็นประเด็นในบทกวีของคิม อิล-ซ็อง บทกวีดังกล่าวเขาได้กล่าวจากระเบียงของอาคารพิพิธภัณฑ์นิทรรศการสันถวไมตรีนานาชาติ เมื่อวันที่ 15 ตุลาคม 1979 บทกวีดังกล่าวระบุว่า:
"บนระเบียงนี้ข้าแลเห็น

ทิวอันตระการตาหาที่ใดเปรียบในโลก

ชายคาเขียวโค้งงอขึ้น เพื่อสรรเสริญ

เกียรติยศศักดิ์ศรีของชาติ

และยอดเขาพีโร ยังคงแลดูสูงขึ้น
ว่ากันว่าพิพิธภัณฑ์นี้ใช้งานเพื่อเป็นโฆษณาชวนเชื่อซึ่งให้ความรู้สึกว่ารัฐบาลเกาหลีเหนือได้รับความยอมรับและการสนับสนุนจากนานาชาติ ผู้เข้าชมพิพิธภัณฑ์จะได้รับข้อมูลว่าของขวัญจำนวนมหาศาลนี้เป็นส่วนหนึ่งของ "การยืนยันถึงความรักและความเคารพอันประมาณมิได้ ต่อท่านผู้นำผู้ยิ่งใหญ่ (คิม อิล-ซ็อง)" อย่างไรก็ตาม ผู้เข้าชมที่เป็นชาวเกาหลีเหนือไม่ได้ทราบว่าในโลกความเป็นจริงนั้นมีธรรมเนียมทางการทูตสำหรับการแลกเปลี่ยนของขวัญ เฮเลน ลุยส์ ฮันเตอร์ (Helen-Louise Hunter) บรรยายถึงผู้เข้าชมชาวเกาหลีเหนือว่า "ประทับใจจากคำอธิบายที่บรรยายตัวเอง" (impressed by the self-serving explanations) บย็องโล ฟีโล คิม (Byoung-lo Philo Kim) ระบุว่านิทรรศการทั้งหมดนี้มีเป้าหมายคือเพื่อ "ยืนยันแก่ชาวเกาหลีเหนือที่มาเข้าชมว่าผู้นำของพวกเขาได้รับการชื่นชมในสากลโลก"
ของขวัญ

ของขวัญส่วนใหญ่ที่ได้รับนั้นมาจากรัฐคอมมิวนิสต์ ตัวอย่างเช่น:
หัวหมีสตัฟฟ์ จากผู้นำสาธารณรัฐสังคมนิยมโรมาเนีย [นีกอลาเอ ชาวูเชสกู]]
รูปปั้นโลหะรูปคนขี่ม้าขนาดจิ๋ว และกระดานหมากรุกที่ประดับอย่างวิจิตร จากผู้นำสาธารณรัฐสังคมนิยมประชาชนลิเบีย มุอัมมัร กัดดาฟี
กระเป๋าหนังจระเข้ จากผู้นำคิวบา ฟิเดล กัสโตร
ดาบเงินประกับอัญมณี และโมเดลมัสยิดจำลองทำมาจากไข่มุก จากผู้นำรัฐปาเลสไตน์ ยัสเซอร์ อาราฟัต
แกรมโมโฟนโบราณจากผู้นำคนแรกของสาธารณรัฐประชาชนจีน โจว เอินไหล และขบวนรถไฟหุ้มเกราะ จากเหมา เจ๋อตง (ปีกหนึ่งของอาคารมีไว้จัดแสดงของขวัญจากจีนโดยเฉพาะ)
ลูกบาสเกตบอลที่ลงชื่อโดยไมเคิล จอร์แดน จากรัฐมนตรีต่างประเทศสหรัฐ แมเดลีน ออลไบรต์
รถลีมูซีนหุ้มเกราะ จากผู้นำสหภาพโซเวียต โจเซฟ สตาลิน
จระเข้ถือถาดไม้ซึ่งวางแก้วค็อกเทลและที่เชี่ยบุหรี่ที่เข้าคู่กัน จากซันดินิสตา นิการากัว
ของขวัญชิ้นอื่น ๆ ยังรวมถึง รูปปั้นสิงโตทำจากงาช้าง จากแทนซาเนีย, กล่องบุหรี่หุ้มทอง จากยูโกสะลาเวีย, โมเดลรถถังโซเวียตทำจากทองแดง จากเยอรมนีตะวันออก และ ตะเกียบเงินคู่หนึ่งจากมองโกเลีย
แหล่งข้อมูลอื่น

Pictures of gifts at Naenara
Programme on gifts, Sincerity of People, on Voice of Korea
40°00′32″N 126°13′41″E﻿ / ﻿40.008828°N 126.227975°E﻿ / 40.008828; 126.227975
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ